Fizične osebe Ime Podatki za ugotavljanje istovetnosti Razlogi Datum uvrstitve na seznam „108. ABNOUSH Salar سالار آبنوش Datum rojstva: 2. maj 1962 Kraj rojstva: Hamedan, Iran Državljanstvo: iransko Spol: moški Položaj: namestnik poveljnika odporniških sil Basij Je namestnik poveljnika odporniških sil Basij (na seznamu EU). Odporniške sile Basij so prostovoljna paravojaška organizacija, ki deluje v sklopu Islamske revolucionarne garde (IRGC) in ima podružnice po vsem Iranu. Odgovorna je za usmerjanje javne podpore iranskemu režimu. Razvpita je zaradi novačenja prostovoljcev, med njimi številnih najstnikov, in silovitih vojaških naskokov med iransko-iraško vojno. Po spornih iranskih predsedniških volitvah leta 2009 so brutalno zadušile proteste in izvedle napade na študentske domove. Odporniške sile Basij imajo dvojno nalogo, in sicer da zagotavljajo obrambno vojaško usposabljanje za zaščito režima pred tujimi invazijami ter z uličnim nasiljem in ustrahovanjem zatirajo notranje protirežimske dejavnosti. Odporniške sile Basij so ena od sil, ki jim je vlada ukazala, naj zatrejo proteste, ki so se odvijali septembra in oktobra 2022. Ranjenih in ubitih je bilo več protestnikov. Viri kažejo, da so člani odporniških sil Basij pod vodstvom Salarja Abnousha zagrešili hude kršitve človekovih pravic v Iranu. Zato je odgovoren za hude kršitve človekovih pravic v Iranu. 14.11.2022 109. REZAEI Qasem (tudi REZAEI Ghasem) رضایی قاسم Datum rojstva: 27. september 1961 Kraj rojstva: Abhar, Iran Državljanstvo: iransko Spol: moški Nacionalna identifikacijska št.: D10005996 (Iran) Položaj: namestnik poveljnika sil pregona Islamske republike Iran Je namestnik poveljnika iranskih sil pregona. Neposredno je nadziral izvajanje nasilnih dejanj nad priporniki, tudi mučenje in pretepanje. Upravičeval je dejanja varnostnih sil po smrtonosni uporabi sile proti iranskim protestnikom, maja 2022 pa pozval k nadaljnjemu nasilju nad protestniki. Zato je odgovoren za hude kršitve človekovih pravic v Iranu. 14.11.2022 110. AMANOLLAHI Manouchehr (tudi AMANOLLAHI BAHARVAND Manouchehr) منوچهر امن اللهي Datum rojstva: marec 1965 ali 1966 Kraj rojstva: Khorramabad, Iran Državljanstvo: iransko Spol: moški Položaj: poveljnik sil pregona Islamske republike Iran v provinci Chaharmahal in Bakhtiari Je poveljnik sil pregona Islamske republike Iran, ki so na seznamu EU, v provinci Chaharmahal in Bakhtiari. Iranske sile pregona so v času njegovega mandata leta 2021 v provinci zatrle proteste v odziv na pomanjkanje vode, leta 2022 pa proteste v odziv na omejevanje dostopa do hrane. Enote iranskih sil pregona pod njegovim poveljstvom so pri zatiranju protestov proti protestnikom streljale z ostrim strelivom, pri čemer je več ljudi izgubilo življenje. Kot svetovalec vodstvu iranskih sil pregona je sodeloval tudi pri njihovem odzivu na proteste po vsej državi novembra 2019, v katerih je umrlo na stotine protestnikov. Zato je odgovoren za hude kršitve človekovih pravic v Iranu. 14.11.2022 111. HEIDARI Kiyumars (tudi HEYDARI Kioumars, HEYDARI Amir Kyomarth) حیدری کیومرث Datum rojstva: 1964 Kraj rojstva: Kermanshah, Iran Državljanstvo: iransko Spol: moški Čin: brigadni general Položaj: poveljnik kopenskih sil iranske vojske Je poveljnik kopenskih sil iranske vojske in neposredno poroča vrhovnemu vodji Islamske republike Iran. Javno je priznal, da je bil tako sam kot njegove sile vpleten v nasilni odziv na proteste novembra 2019, v katerih je umrlo na stotine protestnikov. Očitne in hude kršitve človekovih pravic, ki so jih zagrešile sile, kot je vsesplošno streljanje z ostrim strelivom na miroljubne protestnike, tudi otroke, so bile obširno dokumentirane, odkar so se sredi septembra 2022 začeli protesti po smrti Mahse Amini. Umrlo je več kot 70 protestnikov, na stotine pa je bilo hudo poškodovanih. Oborožene kopenske sile, ki so pod njegovim nadzorom, so sodelovale pri zatiranju protestov, pri čemer je izgubila življenje vsaj ena oseba. Sam je izjavil, da je bila naloga njegovih sil obvladovanje protestov leta 2022. Zato je odgovoren za hude kršitve človekovih pravic v Iranu. 14.11.2022 112. MAJID Vahid Mohammad Naser وحید مجید Datum rojstva: 15. avgust 1964 Kraj rojstva: Isfahan, Iran Državljanstvo: iransko Spol: moški Nacionalna identifikacijska št.: 3874409929 (Iran) Položaj: vodja iranske kibernetske policije Je vodja iranske kibernetske policije (na seznamu EU). Iranska kibernetska policija vpliva na dostop do interneta v Iranu in ga omejuje ter samovoljno aretira ljudi zaradi izražanja kritike iranskega režima na spletu. Kibernetska policija je vpletena v aretacije in pregone po vsej državi. Prav tako podpira iranski režim pri nasilnem zatiranju protestov tistih, ki po vsej državi zagovarjajo svoje zakonite pravice. Zato je kot vodja iranske kibernetske policije odgovoren za hude kršitve človekovih pravic v Iranu. 14.11.2022 113. NEJAT Hossein (tudi ZIBAYINEJAD Mohammad-Hossein) حسین نجات Datum rojstva: 1955 Kraj rojstva: Shiraz, Iran Državljanstvo: iransko Spol: moški Čin: brigadni general Položaj: namestnik poveljnika Sarallah (tudi Tharullah, Thar-Allah, Tharallah, Tharallollah) Brigadni general je od 21. junija 2020 namestnik poveljnika Sarallah, posebnega varnostnega aparata iranske države s sedežem v Teheranu, ki je povezan z Islamsko revolucionarno gardo (IRGC). Sarallah je ključnega pomena za varnost Teherana, saj je sedež odgovoren za zaščito kapitala in vladnih institucij pred grožnjami, kot so državni udari ali protivladni protesti. Vojaške enote Sarallah so pod njegovim neposrednim poveljstvom zadolžene za zatiranje protivladnih protestov, vključno z nasilnim zatiranjem miroljubnih protestov v letu 2022. Zato je odgovoren za hude kršitve človekovih pravic v Iranu. 14.11.2022 114. MAROUFI Hossein حسین معروفی Državljanstvo: iransko Spol: moški Čin: general Položaj: namestnik vodje za mobilizacijo Islamske revolucionarne garde (IRGC) v provinci Sistan in Baluchestan Je namestnik vodje za mobilizacijo IRGC v provinci Sistan in Baluchestan. V tej vlogi je vodilni član IRGC v tej provinci. Provinca Sistan in Baluchestan je v protestnem valu leta 2022 doživela nekaj najbolj nasilnih represivnih dejanj iranskih varnostnih sil, tudi IRGC. Glavno mesto province Zahedan je 30. septembra 2022 doživelo ‚krvavi petek‘, ko so varnostne sile začele streljati na protestu, ki je začel nastajati okrog petkove molitve. Po ocenah naj bi vsaj 70 protestnikov podleglo strelom. Od takrat se nasilje nad udeleženci poznejših protestov nadaljuje. General je med odgovornimi za nasilje IRGC nad protestniki v provinci Sistan in Baluchestan, zlasti v času okoli ‚krvavega petka‘. Zato je odgovoren za hude kršitve človekovih pravic v Iranu. 14.11.2022 115. ABSALAN Parviz آبسالان پرویز Državljanstvo: iransko Spol: moški Čin: general Položaj: namestnik vodje Islamske revolucionarne garde (IRGC) v provinci Sistan in Baluchestan Je namestnik vodje IRGC v provinci Sistan in Baluchestan. IRGC je osrednji element iranskih varnostnih sil v tej provinci, kjer se imenuje tudi Salmanova vojska. V provinci Sistan in Baluchestan so varnostne sile med protesti jeseni 2022 izvajale brutalno nasilje nad miroljubnimi protestniki, tudi otroki. Zato je general kot vodja IRGC v provinci Sistan in Baluchestan odgovoren za hude kršitve človekovih pravic v Iranu. 14.11.2022 116. SHAFAHI Ahmad (tudi SHAFAI Ahmad) احمد شفاهی Datum rojstva: 21. maj 1968 Državljanstvo: iransko Spol: moški Čin: brigadni general Položaj: poveljnik in predstavnik za odnose z javnostmi Islamske revolucionarne garde (IRGC) v provinci Sistan in Baluchestan Je poveljnik IRGC v provinci Sistan in Baluchestan ter je predstavnik za odnose z javnostmi. IRGC je osrednji element iranskih varnostnih sil v tej provinci, kjer se imenuje tudi Salmanova vojska. V provinci Sistan in Baluchestan so varnostne sile med protesti jeseni 2022 izvajale brutalno nasilje nad miroljubnimi protestniki, tudi otroki. Zato je brigadni general kot poveljnik IRGC v provinci Sistan in Baluchestan odgovoren za hude kršitve človekovih pravic v Iranu. 14.11.2022 117. KOCHZAEI Ebrahim (tudi KOCHZAI Ebrahim, KOUCHAKZAEI Ebrahim) کوچزایی ابراهیم Državljanstvo: iransko Spol: moški Čin: polkovnik Položaj: vodja iranskih sil pregona v mestu Chabahar v provinci Sistan in Baluchestan Je vodja iranskih sil pregona v mestu Chabahar v provinci Sistan in Baluchestan. V provinci Sistan in Baluchestan so varnostne sile med protesti jeseni 2022 izvajale brutalno nasilje nad miroljubnimi protestniki, tudi otroki. Polkovnik je naveden tudi kot storilec posilstva 15-letne deklice septembra 2022, ki je bila pridržana na policijski postaji v mestu Chabahar. Zato je odgovoren za hude kršitve človekovih pravic v Iranu. 14.11.2022 118. TAHERI Ahmad طاهری احمد Državljanstvo: iransko Spol: moški Čin: brigadni general Položaj: vodja iranskih sil pregona v provinci Sistan in Baluchestan Je vodja iranskih sil pregona v provinci Sistan in Baluchestan. V provinci Sistan in Baluchestan so varnostne sile med protesti jeseni 2022 izvajale brutalno nasilje nad miroljubnimi protestniki, tudi otroki. Zato je brigadni general kot vodja iranskih sil pregona v provinci Sistan in Baluchestan odgovoren za hude kršitve človekovih pravic v Iranu. 14.11.2022 119. HOSSEINI Seyed Sadegh سید صادق حسینی Datum rojstva: 1963 ali 1964 Kraj rojstva: Dehloran, Iran Državljanstvo: iransko Spol: moški Čin: general Položaj: vodja Islamske revolucionarne garde (IRGC) v provinci Kurdistan Je vodja IRGC v provinci Kurdistan. Provinca Kurdistan je proti protestnemu valu leta 2022 doživela hudo nasilje iranskih varnostnih sil, tudi IRGC. Poleg tega provinca Kurdistan IRGC služi kot baza za izvajanje vojaških operacij proti iraškemu Kurdistanu, zaradi česar je umrlo več kot deset oseb, ki v sovražnostih niso bile aktivno udeležene. General je med odgovornimi za nasilje IRGC nad protestniki v provinci Kurdistan. Zato je odgovoren za hude kršitve človekovih pravic v Iranu. 14.11.2022 120. RAJABPOUR Sereng Hossein رجبپور سرنگ حسین Državljanstvo: iransko Spol: moški Čin: polkovnik Položaj: poveljnik sil Beit al-Maqdis (Islamska revolucionarna garda v Kurdistanu) v mestu Sanandaj Je poveljnik sil Beit al-Maqdis (IRGC v Kurdistanu) v mestu Sanandaj v provinci Kurdistan. Provinca Kurdistan je proti protestnemu valu leta 2022 doživela hudo nasilje iranskih varnostnih sil, tudi IRGC, zlasti v mestu Sanandaj. Polkovnik je med odgovornimi za nasilje nad protestniki v provinci Kurdistan. Zato je odgovoren za hude kršitve človekovih pravic v Iranu. 14.11.2022 121. ASL Gholamhossein Mohammadi اصل غلامحسین محمدی Državljanstvo: iransko Spol: moški Položaj: vodja Islamske revolucionarne garde (IRGC) v provinci Ardabil Je vodja IRGC v provinci Ardabil, v kateri živi azerbajdžanska etnična manjšina. Iranske varnostne sile, tudi IRGC, so med protesti leta 2022 v provinci Ardabil zagrešile hude kršitve človekovih pravic. Poročila kažejo, da so varnostne sile iransko šolarko Asro Panahi preteple do smrti, ker ni hotela peti prorežimske himne. Zato je odgovoren za hude kršitve človekovih pravic v Iranu. 14.11.2022 122. ABDI Shakar عبدی شکار Državljanstvo: iransko Spol: moški Čin: polkovnik Položaj: namestnik vodje IRGC v provinci Ardabil Je namestnik vodje Islamske revolucionarne garde (IRGC) v provinci Ardabil, provinci z azerbajdžansko etnično manjšino. Iranske varnostne sile, vključno z IRGC, so med protesti leta 2022 v provinci Ardabil zagrešile hude kršitve človekovih pravic. Poročila kažejo, da so varnostne sile iransko šolarko Asro Panahi preteple do smrti, ker ni hotela peti prorežimske himne. Zato je odgovoren za hude kršitve človekovih pravic v Iranu. 14.11.2022 123. HASSANZADEH Hasan حسنزاده حسن Državljanstvo: iransko Spol: moški Čin: brigadni general Položaj: vodja IRGC v provinci Teheran Je vodja Islamske revolucionarne garde (IRGC) v provinci Teheran. Iranske varnostne sile, vključno z IRGC, so med protesti leta 2022 v provinci Teheran zagrešile hude kršitve človekovih pravic. Zato je odgovoren za hude kršitve človekovih pravic v Iranu. 14.11.2022 124. AGHAEI Morteza Mir (tudi MIRAGHAEI Morteza) آقایی مرتضا میر Državljanstvo: iransko Spol: moški Čin: polkovnik Položaj: vodja odporniških sil Basij v mestu Sanandaj Je vodja odporniških sil Basij v mestu Sanandaj v provinci Kurdistan. Iranske varnostne sile, vključno z IRGC in odporniškimi silami Basij, so med protesti leta 2022 v provinci Sanandaj zagrešile hude kršitve človekovih pravic. Zato je polkovnik odgovoren za hude kršitve človekovih pravic v Iranu. 14.11.2022 125. MOHAMMADIAN Abbas-Ali محمدیان عباس-علی Državljanstvo: iransko Spol: moški Položaj: vodja iranskih sil pregona v provinci Alborz (Karaj) Od leta 2017 je vodja iranskih sil pregona v provinci Alborz (Karaj). Alborz (Karaj) je provinca, v kateri od septembra 2022 potekajo večje demonstracije, ki jih policija zatira s pretiranim nasiljem. Varnostne sile pogosto streljajo neposredno na miroljubne protestnike, zaradi česar je umrlo veliko ljudi, vključno z otroki. Zato je Mohammadian kot vodja iranskih sil pregona v provinci Alborz (Karaj) odgovoren za hude kršitve človekovih pravic v Iranu. 14.11.2022 126. JAHANBAKHSH Rahim جهانبخش رحیم Državljanstvo: iransko Spol: moški Čin: brigadni general Položaj: vodja iranskih sil pregona v provinci Zahodni Azerbajdžan Je vodja iranskih sil pregona v provinci Zahodni Azerbajdžan. Zahodni Azerbajdžan je provinca, v kateri od septembra 2022 potekajo večje demonstracije, ki jih policija zatira s pretiranim nasiljem. Zato je brigadni general odgovoren za hude kršitve človekovih pravic v Iranu. 14.11.2022 127. SHEIKHNEJAD Hassan شیخنژاد حسن Državljanstvo: iransko Spol: moški Čin: polkovnik Položaj: vodja iranskih sil pregona v kraju Urumeh (tudi Ouroumieh), ki je glavno mesto province Zahodni Azerbajdžan. Je vodja iranskih sil pregona v kraju Urumeh, ki je glavno mesto province Zahodni Azerbajdžan. V kraju Urumeh so iranske varnostne sile med protesti leta 2022 zagrešile hude kršitve človekovih pravic. Zato je polkovnik odgovoren za hude kršitve človekovih pravic v Iranu. 14.11.2022 128. SAADATI Mahmoud سعادتی محمود Državljanstvo: iransko Spol: moški Čin: polkovnik Položaj: vodja iranskih sil pregona v mestu Zahedan v provinci Sistan in Baluchestan Vodja iranskih sil pregona v mestu Zahedan v provinci Sistan in Baluchestan. V mestu Zahedan so iranske varnostne sile med protesti leta 2022 zagrešile hude kršitve človekovih pravic. Zato je polkovnik odgovoren za hude kršitve človekovih pravic v Iranu. 14.11.2022 129. MIRZAI Morteza میرزای مرتضا Kraj rojstva: Khorram Abad, Iran Državljanstvo: iransko Spol: moški Čin: brigadni general Položaj: vodja iranskih sil pregona v provinci Mazandaran Je vodja iranskih sil pregona v provinci Mazandaran. V provinci Mazandaran so iranske varnostne sile med protesti leta 2022 zagrešile hude kršitve človekovih pravic. Zato je brigadni general odgovoren za hude kršitve človekovih pravic v Iranu. 14.11.2022 130. MALIKI Azizullah عزیزالله ملکی Državljanstvo: iransko Spol: moški Čin: general Položaj: vodja iranskih sil pregona v provinci Gilan Je vodja iranskih sil pregona v provinci Gilan. Leta 2022 je vodil nasilno zatiranje protestov v provinci Gilan. Glasen je bil v medijih in odločno zagovarjal nasilni odziv varnostnih sil na proteste septembra in oktobra 2022. Zato je Maliki kot vodja iranskih sil pregona v provinci Gilan odgovoren za hude kršitve človekovih pravic v Iranu. 14.11.2022 131. MORADI Ali-Reza مرادی علی-رضا Državljanstvo: iransko Spol: moški Položaj: vodja iranskih sil pregona v mestu Sanandaj Od decembra 2018 je vodja iranskih sil pregona v mestu Sanandaj v provinci Kurdistan. Na tem položaju Ali-Reza Moradi poroča generalštabu oboroženih sil v Iranu, neposredno pod vodstvom vrhovnega voditelja Islamske republike Iran. Moradi je odgovoren za množične aretacije protestnikov in je med protesti po vsej državi novembra 2019 v mestu Sanandaj, v katerih sta umrla vsaj dva protestnika, odredil uporabo smrtonosnega orožja proti neoboroženim protestnikom. Očitne in hude kršitve človekovih pravic, ki jih je zagrešila policija v mestu Sanandaj, kot je vsesplošno streljanje z ostrim strelivom na miroljubne protestnike, tudi otroke, so bile dokumentirane, odkar so se sredi septembra 2022 začeli protesti po smrti Mahse Amini. Moradi je tudi javno zagovarjal strog pristop do udeležencev demonstracij. Od začetka demonstracij v letu 2022 so policijske sile samovoljno pridržale številne zagovornike človekovih pravic in novinarje. Zato je Ali-Reza Moradi odgovoren za hude kršitve človekovih pravic v Iranu. 14.11.2022 132. RAFIEI Enayatollah رفیعی عنایاتولله Datum rojstva: 1970 Državljanstvo: iransko Spol: moški Čin: kapitan Položaj: poveljnik enote, ki je aretirala Mahso Amini Je član policije za moralo (na seznamu EU), islamske verske policije, ki je del iranskih sil pregona. Je poveljnik enote, ki je aretirala Mahso Amini. 13. septembra 2022 je s še tremi drugimi člani svoje enote v Teheranu samovoljno aretiral 22-letno Mahso Amini, ker naj ne bi pravilno nosila hidžaba. Dekle so nato odpeljali na sedež policije za moralo na ‚izobraževalni in usmerjevalni tečaj‘. Po zanesljivih poročilih in pričevanjih naj bi jo v priporu brutalno pretepli in z njo okrutno ravnali, zaradi česar je bila hospitalizirana in je nato 16. septembra 2022 tudi umrla. Nasilno ravnanje policije za moralo ni omejeno zgolj na ta incident in je bilo obširno dokumentirano. Kot poveljnik enote je kapitan odgovoren za smrt Mahse Amini in je zato odgovoren za hude kršitve človekovih pravic v Iranu. 14.11.2022 133. KHOSHNAMVAND Ali خوشناموند علی Datum rojstva: 1995 Kraj rojstva: Khoshnamvand, (Khushnamvand) v okrožju Kouhdasht v provinci Lorestan, zahodni Iran Državljanstvo: iransko Spol: moški Čin: narednik Položaj: Član enote, ki je aretirala Mahso Amini Je član policije za moralo (na seznamu EU), islamske verske policije, ki je del iranskih sil pregona. Je eden od članov enote, ki je aretirala Mahso Amini. 13. septembra 2022 je s še tremi drugimi člani enote v Teheranu samovoljno aretiral 22-letno Mahso Amini, ker naj ne bi pravilno nosila hidžaba. Dekle so nato odpeljali na sedež policije za moralo na ‚izobraževalni in usmerjevalni tečaj‘. Po zanesljivih poročilih in pričevanjih naj bi jo v priporu brutalno pretepli in z njo okrutno ravnali, zaradi česar je bila hospitalizirana in je nato 16. septembra 2022 tudi umrla. Nasilno ravnanje policije za moralo ni omejeno zgolj na ta incident in je bilo obširno dokumentirano. Kot eden od policistov, ki so aretirali Mahso Amini, je odgovoren za njeno smrt in je zato odgovoren za hude kršitve človekovih pravic v Iranu. 14.11.2022 134. GHORBAN-HOSSEINI Fatemeh قربان-حسینی فاطمه Datum rojstva: 1995 Kraj rojstva: Teheran, Iran Državljanstvo: iransko Spol: ženski Položaj: članica enote policije za moralo, ki je aretirala Mahso Amini Je članica policije za moralo (na seznamu EU), islamske verske policije, ki je del iranskih sil pregona. Je ena od članov enote, ki je aretirala Mahso Amini. 13. septembra 2022 je s še tremi drugimi člani enote v Teheranu samovoljno aretirala 22-letno Mahso Amini, ker naj ne bi pravilno nosila hidžaba. Dekle so nato odpeljali na sedež policije za moralo na ‚izobraževalni in usmerjevalni tečaj‘. Po zanesljivih poročilih in pričevanjih naj bi jo v priporu brutalno pretepli in z njo okrutno ravnali, zaradi česar je bila hospitalizirana in je nato 16. septembra 2022 tudi umrla. Nasilno ravnanje policije za moralo ni omejeno zgolj na ta incident in je bilo obširno dokumentirano. Kot ena od policistov, ki so aretirali Mahso Amini, je odgovorna za njeno smrt in je zato odgovorna za hude kršitve človekovih pravic v Iranu. 14.11.2022 135. SAFARI Parastou سفری پرستو Datum rojstva: 1986 Kraj rojstva: Kermanshah, Iran Državljanstvo: iransko Spol: ženski Položaj: članica enote policije za moralo, ki je aretirala Mahso Amini Je članica policije za moralo (na seznamu EU), islamske verske policije, ki je del iranskih sil pregona. Je ena od članov enote, ki je aretirala Mahso Amini. 13. septembra 2022 je s še tremi drugimi člani enote v Teheranu samovoljno aretirala 22-letno Mahso Amini, ker naj ne bi pravilno nosila hidžaba. Dekle so nato odpeljali na sedež policije za moralo na ‚izobraževalni in usmerjevalni tečaj‘. Po zanesljivih poročilih in pričevanjih naj bi jo v priporu brutalno pretepli in z njo okrutno ravnali, zaradi česar je bila hospitalizirana in je nato 16. septembra 2022 tudi umrla. Nasilno ravnanje policije za moralo ni omejeno zgolj na ta incident in je bilo obširno dokumentirano. Kot ena od policistov, ki so aretirali Mahso Amini, je odgovorna za njeno smrt in je zato odgovorna za hude kršitve človekovih pravic v Iranu. 14.11.2022“